کوفته-بوزباش - آذربایجانین میلّی یئمگی.

ترکیبی

قویون اتی - 163ق،
قویروق - 20ق،
دویو - 15ق،
تزه آلچا - 30ق،
نوخود - 25 ق،
یئرآلما - 150ق،
باش سوغان - 18ق،
زعفران - 0،1ق،
قورو نانه - 0،1ق،
ایستی‌اوت،
دوز.

حاضیرلانما قایداسی
کوفته بوزباش اوچون سوموک‌لردن ات‌سویو بیشیریلیر. قویون اتی‌نین یومشاق حیصه‌سی باش سوغانلا بیرلیکده اتچکن ماشیندان کئچیریلیر. قییمه‌یه دویو، ایستی اوت، دوز قاتیلیب یاخشی قاریشدیریلیر. هر کوفته‌نین ایچری‌سینه 2-3 عدد یویولموش قورو آلچا قویولور. نوخود بولیوندا بیشدیکدن سونرا کوفته‌لر ات‌سویونا سالینیر و بیشیریلیر. همچنین یئرآلما و نارین چرتیلیب قیزاردیلمیش سوغان علاوه  ائدیلیر. یئمگین حاضیر اولماسینا 10-15 دقیقه  قالمیش اونا دوز، ایستی‌اوت و زعفران محلولو علاوه  ائدیلیب حاضیر وضعیته چاتدیریلیر. سوفره یه وئریلنده اوزرینه کئشنیش، یاخود قورو نانه سپیلیر.
کوفته-بوزباش